Ligtas bang lumusong sa tubig-baha?
Hindi ligtas na lumusong sa tubig-baha, lalo na kung mataas at umaagos ito. Mataas ang peligro na maanod o malunod tuwing ganito. Kahit na hindi mataas o hindi umaagos nang mabilis ang tubig-baha, maaari pa ring magdulot ng sakit ang paglusong dito dahil sa mga dumi at mikrobyong mula sa basura, maruruming hayop o kemikal na maaaring makapasok sa iyong katawan. May peligro rin ng elektrokusyon kung may natumba na poste o electrical lines sa lupa. 
